BASES DA VIII EDICIÓN DOS PREMIOS SOFÍA NOVOA ORTIZ Á INCLUSIÓN DA PERSPECTIVA DE XÉNERO NOS TRABALLOS DE FIN DE GRAO E DE FIN DE MÁSTER
ADMINISTRACIÓN LOCAL — Provincial — Deputación Provincial (Subvencións e axudas, 10/10/2023)

A Deputación de Pontevedra, consciente de que a educación é un dos piares fundamentais para acadar a igualdade real e efectiva entre mulleres e homes, quere seguir colaborando coa universidade para promover accións que fomenten a igualdade e a transversalidade da perspectiva de xénero no ámbito universitario. Deste xeito, a través destas bases convócase a oitava edición dos Premios Sofía Novoa Ortiz á Inclusión da Perspectiva de Xénero nos Traballos de Fin de Grao e de Fin de Máster que teñen como obxectivo sensibilizar o alumnado da Universidade de Vigo sobre a igualdade de oportunidades entre mulleres e homes, fomentar a súa investigación e estudo, e premiar os traballos de fin de máster e de fin de grao que incorporen a perspectiva de xénero. Ao mesmo tempo, quérese fomentar a incorporación da perspectiva de xénero na docencia e promover a igualdade de oportunidades entre mulleres e homes como elemento de interese na investigación e no estudo dentro da universidade. Desde o punto de vista competencial, nos artigos 9.2 e 14 da Constitución española e no artigo 4 do Estatuto de Autonomía de Galicia determínase que aos poderes públicos lles corresponde promover as condicións para que a liberdade e a igualdade das persoas sexan reais e efectivas, así como eliminar os obstáculos que impidan ou dificulten a súa plenitude e facilitar a participación da cidadanía na vida política, económica, cultural e social. Na Lei orgánica 3/2007, de 22 de marzo, para a igualdade efectiva de mulleres e homes, que se constitúe como o marco xurídico e legal da igualdade entre mulleres e homes a nivel do Estado español; na Lei orgánica 1/2004, de 28 de decembro, de medidas de protección integral contra a violencia de xénero; e no Decreto lexislativo 2/2015, de 12 de febreiro, polo que se aproba o Texto refundido das disposicións legais da Comunidade Autónoma de Galicia en materia de igualdade, recóllese que os poderes públicos, no marco das súas competencias, incorporarán medidas tendentes a acadar a igualdade efectiva e impulsarán campañas de información e sensibilización específicas co fin de previr a violencia de xénero. Nesta liña, no artigo 36.1 d) da Lei 7/1985, de 2 de abril, reguladora das bases do réxime local, establécese como competencia propia das deputacións provinciais a cooperación no fomento do desenvolvemento económico e social e na planificación no territorio provincial. Do mesmo xeito, no artigo 109.1 d) da Lei 5/1997, de 22 de xullo, de Administración local de Galicia, determínanse como competencias propias das deputacións o fomento e a administración dos intereses peculiares da provincia. Segundo o exposto, a Deputación de Pontevedra establece as bases reguladoras da oitava edición dos Premios Sofía Novoa Ortiz á Inclusión da Perspectiva de Xénero nos Traballos de Fin de Grao e de Fin de Máster da Deputación de Pontevedra, ao abeiro do establecido na Lei 38/2003, de 17 de novembro, xeral de subvencións (LXS); na Lei 39/2015, de 1 de outubro, do procedemento administrativo común das administracións públicas (LPACAP); na Ordenanza reguladora de subvencións da Deputación de Pontevedra; e na demais normativa aplicable, de acordo coas seguintes O obxecto destas bases é facer pública a convocatoria, en réxime de concorrencia competitiva, da oitava edición dos Premios Sofía Novoa Ortiz á Inclusión da Perspectiva de Xénero nos Traballos de Fin de Grao e de Fin de Máster, co obxectivo de fomentar, consolidar e dar a coñecer a inclusión da perspectiva de xénero nos traballos de fin de máster e de fin de grao realizados nos campus de Vigo e de Pontevedra da Universidade de Vigo. Poderán solicitar estes premios as e os estudantes da Universidade de Vigo dos campus de Pontevedra e Vigo que realizasen un traballo de fin de grao ou de fin de máster no que se inclúa a perspectiva de xénero e que se presentase, defendese e aprobase durante o curso 2022-2023 en calquera rama de coñecemento. Os traballos que se presenten á convocatoria, que poderán ser de calquera rama de coñecemento, deberán aplicar a perspectiva de xénero ou incorporar o xénero como categoría de análise. No caso de que o traballo non estea en ningún dos idiomas cooficiais (galego ou castelán), deberá achegarse unha tradución fiel ao orixinal nunha destas linguas. Os traballos deberán ter sido presentados, defendidos e aprobados durante o curso 2022-2023. As persoas participantes garantirán que os traballos e os contidos presentados son orixinais e non infrinxen dereitos de terceiras persoas, e serán responsables das infraccións que puidesen causar neste sentido. A contía asignada para estes premios ascende a cinco mil douscentos (5.200) euros e imputaráselle á aplicación orzamentaria 23/250.2315.480.02 do Orzamento ordinario do organismo provincial. Poderán concederse ata un máximo de seis premios. A distribución destes premios será a seguinte: Estes premios estarán suxeitos á retención do IRPF segundo a lexislación vixente no momento da resolución. Os premios aboaranse mediante un ingreso directo na conta bancaria da que sexa titular a persoa beneficiaria. O xurado reservará o dereito a declarar deserto calquera dos premios ou accésits. As persoas premiadas percibirán a dotación económica e un diploma acreditativo. As solicitudes presentaranse preferiblemente por vía electrónica a través do formulario normalizado dispoñible na Sede electrónica da Deputación de Pontevedra, en https://sede.depo. gal. Na solicitude, as persoas solicitantes deberán declarar responsablemente que están ao corrente das súas obrigas tributarias coa Axencia Estatal de Administración Tributaria, coa Facenda autonómica da Xunta de Galicia, coa Seguridade Social e coa Deputación de Pontevedra. Para a presentación das solicitudes a Sede electrónica admite os certificados electrónicos do sistema Cl@ve, que contempla a utilización de sistemas de identificación baseados en claves concertadas (sistemas de usuario e contrasinal) e certificados electrónicos (incluído o DNIe). Opcionalmente, as solicitudes poderán presentarse presencialmente en calquera dos lugares e dos rexistros establecidos na normativa reguladora do procedemento administrativo común utilizando o formulario normalizado dispoñible en https://sede.depo. gal. Unha vez recibidas as solicitudes, quen reúna os requisitos da convocatoria recibirá un código de inscrición que lle permitirá entregar o traballo por vía electrónica. A persoa solicitante recibirá no seu teléfono móbil unha SMS na que se lle indicará a activación do código web asignado ao seu traballo. Co fin de garantir o anonimato do traballo, este presentarase mediante o seguinte procedemento: O Servizo de Novas Tecnoloxías da Deputación custodiará o emparellamento do código de inscrición e do código web ata que se coñeza o ditame do xurado, momento no que se realizará o dobre emparellamento dos códigos e se coñecerá a autoría dos traballos premiados. As solicitudes presentaranse a partir do día seguinte ao da publicación destas bases no Boletín Oficial da Provincia de Pontevedra (BOPPO). O prazo de presentación finaliza o 23 de outubro de 2023 e a data límite para entregar os traballos por vía telemática é o 30 de outubro de 2023. Para tramitar este procedemento consultaranse automaticamente os datos incluídos nos seguintes documentos elaborados polas administracións públicas: Se as persoas interesadas se opuxesen a esta consulta, deberán indicalo no cadro habilitado no formulario de inicio e achegar o documento correspondente. Excepcionalmente, no caso de que algunha circunstancia imposibilitase obter estes datos, poderáselles solicitar ás persoas interesadas que presenten os documentos correspondentes. As persoas interesadas deberán achegar, xunto coa solicitude, a seguinte documentación: Esta documentación presentarase preferiblemente por vía electrónica. As persoas interesadas responsabilizaranse da veracidade dos documentos que entreguen. Excepcionalmente, a Deputación de Pontevedra poderá requirir a presentación do documento orixinal para cotexalo coa copia electrónica achegada. As notificacións de resolucións e actos administrativos practicaranse preferentemente por medios electrónicos e só por esta vía para as persoas ou colectivos obrigados a recibilos por estes medios. As persoas interesadas que non estean obrigadas a recibir notificacións electrónicas poderán decidir e comunicar en calquera momento que as notificacións sucesivas se practiquen ou deixen de practicarse por medios electrónicos. As notificacións realizaranse a través do Servizo de Notificacións Electrónicas, dispoñible na Sede electrónica da Deputación de Pontevedra (https://sede.depo. gal). Este sistema remitiralles ás persoas interesadas avisos da posta á disposición das notificacións á conta de correo que conste na solicitude. Estes avisos non terán, en ningún caso, efectos de notificación practicada e a súa falta non impedirá que esta se considere plenamente válida. As notificacións por medios electrónicos entenderanse practicadas no momento no que se acceda ao seu contido. Se o envío da notificación electrónica non fose posible por problemas técnicos, a Deputación de Pontevedra practicará a notificación polos medios previstos na normativa reguladora do procedemento administrativo común. Se a solicitude non reunise os datos esixidos na convocatoria ou calquera dos previstos no artigo 66 da LPACAP, requiriráselle á persoa interesada, de conformidade co establecido no artigo 68 desta lei, que, nun prazo de dez (10) días hábiles, emende as faltas ou presente os documentos preceptivos, e indicaráselle que, se non o fai, se terá por desistida a súa solicitude, que se arquivará sen máis trámites. Todos os trámites administrativos que as persoas interesadas deban realizar durante a tramitación deste procedemento faranse por medios electrónicos a través do modelo “2887054 Trámites administrativos xenéricos distintos da solicitude”, dispoñible en https://sede.depo. gal. A Sede electrónica dispón dunha serie de modelos xenéricos que as persoas interesadas poden utilizar para realizar as xestións máis habituais durante a tramitación administrativa (representación, emenda da solicitude, alegacións, renuncia ou recursos, entre outros). Estes modelos son comúns para os distintos procedementos e poderán empregarse sempre que a normativa reguladora do procedemento concreto para o que se vaian utilizar non estableza outros específicos. Os modelos xenéricos poderán descargarse para anexalos a unha solicitude ou para realizar trámites sobre outros expedientes e presentalos electrónica ou presencialmente segundo a normativa reguladora do procedemento do que se trate. No formulario deberá indicarse, no seu caso, o procedemento para o que se efectúa o trámite. Os modelos están dispoñibles en: https://sede.depo. gal/web/public/dynamic/catalogo/tramitesxenericos. A instrución do procedemento de concesión dos premios correspóndelle á xefa do Servizo de Igualdade, quen realizará de oficio todas as actuacións que estime necesarias para a determinación, o coñecemento e a comprobación dos datos en virtude dos cales emitirá un informe-proposta no que figure a valoración das solicitudes segundo os criterios sinalados a continuación, de conformidade co previsto no artigo 19 da Ordenanza xeral de subvencións da Deputación de Pontevedra e no artigo 24 da LXS. Este informe-proposta, xunto coa relación de todos os expedientes, remitirase a Intervención para a súa fiscalización. Os traballos gañadores seleccionaraos un xurado, nomeado para estes efectos por resolución presidencial, que estará composto por: O xurado poderá contar coa presenza e coa asistencia de persoas expertas nas diferentes áreas e solicitar canta información adicional considere oportuna para a súa resolución. As persoas integrantes do xurado percibirán as indemnizacións correspondentes por gastos de asistencia ás reunións nas que se redacte acta, nas mesmas condicións que os cargos electos, cos importes establecidos na base 52.ª.2. b) do Orzamento da Deputación Provincial de Pontevedra do ano 2023. Estes gastos imputaránselle á aplicación orzamentaria 23/250.2315.226.99. A concesión do premio non implica a perda da propiedade intelectual nin industrial. Non obstante, a Deputación de Pontevedra poderá publicar os traballos premiados, dos que fará constar sempre a autoría. Así mesmo, depositarase un exemplar de cada traballo premiado na Biblioteca da institución provincial. A participación na convocatoria suporá a cesión dos dereitos para os efectos do anterior. Dado os obxectivos da convocatoria, o xurado analizará os traballos presentados e valoraraos de acordo cos seguintes criterios: Non poderá seleccionarse ningún traballo que non acade un mínimo de 50 puntos. O ditame do xurado será inapelable e o premio poderá quedar deserto se os traballos non reúnen a calidade suficiente. A resolución derivada da decisión do xurado farase pública no BOPPO, de conformidade co establecido no artigo 45 da LPACAP. Así mesmo, tamén se publicará en www.depo. gal. Ambas as publicacións expresarán o réxime de recursos correspondente. A resolución notificaráselle directamente á persoa galardoada entre os meses de xaneiro e febreiro de 2024. Os premios entregaranse nun acto institucional organizado pola Deputación de Pontevedra. Os datos persoais obtidos neste procedemento serán obxecto de tratamento pola Deputación de Pontevedra, en calidade de órgano responsable, coa finalidade de xestionar este procedemento, verificar os datos e os documentos que a persoa interesada declare na súa solicitude para comprobar a exactitude destes e levar a cabo todas as actuacións administrativas que, no seu caso, deriven. A lexitimación para o tratamento dos datos baséase no cumprimento dunha tarefa de interese público ou no exercicio de poderes públicos segundo as normas de rango legal recollidas no apartado “Normativa aplicable”, dispoñible na ficha de procedemento en https://sede.depo. gal. Os datos persoais obtidos neste procedemento serán obxecto de comunicación ás administracións públicas no exercicio das súas propias competencias ou cando sexa necesario para que a cidadanía poida acceder de forma integral á información relativa a unha materia. As persoas interesadas poderán acceder, rectificar e suprimir os seus datos, así como exercer outros dereitos ou revogar o consentimento segundo o previsto en https://depo.gal/proteccion-de-datos/exercicio-de-dereitos.No formulario de solicitude as persoas solicitantes poderán autorizar ou denegar expresamente a toma de imaxes na entrega dos premios, as cales poderán ser publicadas pola Deputación de Pontevedra. A participación na convocatoria implica a aceptación destas bases. Estas bases reguladoras publicaranse no BOPPO e na Sede electrónica da Deputación de Pontevedra, en https://sede.depo. gal. Por outra parte, de conformidade co previsto nos artigos 17.3. b) e 20.8. a) da LXS, o texto da convocatoria remitiráselle á Base de Datos Nacional de Subvencións para a súa publicación, que será a que lle dea traslado do seu extracto ao BOPPO. Para o non disposto nestas bases seguirase o establecido na Ordenanza xeral de subvencións da Deputación; nas Bases de execución do Orzamento provincial para o exercicio 2023; na LXS; na LPACAP; e na demais lexislación aplicable.